rlitschk/wikidir huggingface dataset:
De Hamm is en Beek in’n Landkreis Oosterholt in Neddersassen un is 48,5 Kilometer lang. Ehren Born hett se as Giehler Beek bi Heilshoorn in de Lange Heid. Se billt bi Borgdamm tohoop mit de Wümm de Leessem. De Born von’n Giehler Beek is twüschen Heilshoop un Westerbeek in de Lange Heid op 45 över de See. He flütt eerst en kort Enn na Oosten op Freißenbüttel to un denn na Noorden an Hülsbarg un Büttel langs. Bet dorhen is de Beek al op 15 över de See dalgahn. De Beek flütt twüschen Vörwohl un Kiebitzsegen dör un lett Hambargen un Ohlenst an de beiden Övers liggen. Bi Ohlenst flütt Water ut de Ohlenster Quellseen to. Bi Biloh dreiht de Beek na Noordoost, flütt an Lübbst langs un dreiht jümmer mehr na Oost un denn na Süüdoost. De nöördlichste Punkt is bi Paddewisch. Kort bevör de Beek twüschen Vollerso un Ahrensdörp dörflütt, krüüzt de Bundsstraat 74 den Beek. Dor geiht de Beek denn in dat Düvelsmoor över. Twüschen Giehlermoor un Oostersood kummt de Giehler Beek mit’n Oost-Hamm-Kanaal tohoop (de Kanaal heet op dat letzte Enn Kollbeek). Von dor af an heet de Waterloop denn Hamm. De Hamm flütt nu na
Werner Schrader (* 7. März 1895 in Rottorf; † 28. Juli 1944 in Zossen) weer en Schoolmester, Offizier un düütsch Wedderstandkämper. Werner Schrader nehm nah en Lehrerutbillen as Kriegsfreewilliger an den Eersten Weltkrieg deel un harr bi Kriegsenn den Rang vun en Oberleutnant. Ansluutend weer he in Wulfenbüttel an dat Gymnasium in't Slott as Lehrer tätig. Af 1927 weer he Landsführer vun den Bund vun de Frontsuldaten (Stahlhelm) in Bruunswiek, wat hüm nah de Machtgriepen dör de NSDAP in Konflikt mit de Partei broch. Nah den scheefgahn, so nömmten „Stahlhelm-Putsch“ an' 27. März 1933, wurr Schrader ut den Schooldeenst entfernt un keem in Haft. Af Harvst 1935 drüff he weer Ünnerricht geven, aber all in' November 1936 wurr he to de Wehrmacht inberopen. He deen tonächst in en Butenstäe vun de Afwehr in München, bevör he 1938 nah Wien keem. Mit Anfang vun den Tweeten Weltkrieges wurr he in dat Hööftquartier vun dat Böverkommando vun dat Heer (OKH) versetzt. Dor weer he 1944 in den Rang vun en Oberstleutnant Verbinnensoffizier to de Abwehr. Schrader dokumenteer ünner annern stillkens dat Besattenverhollen vun de SS in Polen wiels de düütsch Besetten. Schrader hulp ok mit bi de Vertuschung vun den Fund vun
Na dat Neddersassische Stratengesett is de Landkreis Stood Dreger för de Stratenbolast för en Reeg von Straten op dat Rebeed von’n Landkreis. Disse Kreisstraten warrt in’n Kreis dörnummereert. De höögste Nummer is de Kreisstraat 85. Enkelte Nummern sünd nich (mehr) vergeven. Dat gifft vondaag 75 Kreisstraten in’n Landkreis (wenn de K 26 un de K26n in Harsfeld as twee tellt warrt). Alltohoop gift dat üm un bi 380 Kilometer Kreisstraten in’n Landkreis Stood. De Landkreis hett 2013 2,25 Millionen Euro för dat Saneren un 1,5 Millionen Euro för den Ünnerholt von de Kreisstraten utgeven. Tostännig för den Ünnerholt is de Kreisstratenmeesteree in Bliersdörp mit ehr Butensteed in Drochters. Die Sanierung der Straßen im Landkreis Stade kostet viel Geld, Wochenblatt von’n 2. Mai 2013 Radler weihen neuen Weg an der K 2 ein, Stader Tageblatt von’n 19. Mai 2015 Die Geschichte einer Straße, Stader Tageblatt von’n 5. Januar 2015 Zwei neue Radwege. Der Weg in Ruschwedel ist bald fertig. Wochenblatt von’n 9. August 2017, Sied 13 "Premiumfläche": Millionenbauprojekt startet, Hamburger Abendblatt von’n 28. August 2010 Jahrzehnte kämpfen Altländer für Straße, Stader Tageblatt von’n 4. November 2013 Umgehungsstraße kommt prima an, Stader Tageblatt von’n 8. Februar 2008 Brückenschlag in Kakerbeck, Stader Tageblatt
Na dat Neddersassische Stratengesett is de Landkreis Oosterholt Dreger för de Stratenbolast för en Reeg von Straten op dat Rebeed von’n Landkreis. Disse Kreisstraten warrt in’n Kreis dörnummereert. De höögste Nummer is de Kreisstraat 46. Enkelte Nummern sünd nich (mehr) vergeven. Dat gifft vondaag 42 Kreisstraten in’n Landkreis. Alltohoop gift dat üm un bi 196 Kilometer Kreisstraten in’n Landkreis Oosterholt un 148 Kilometer Radweeg, de an de Kreisstraten langsgaht. Tostännig för den Ünnerholt is de Kreisstratenmeesteree in Oosterholt-Scharmbeek. https://www.landkreis-osterholz.de/fuer-buerger/was-erledige-ich-wo-/auto-und-verkehr/kreisstrassen/ Listen von de Kreisstraten in Neddersassen Ammerland | Auerk | Bentem | Bronswiek | Celle | Cloppenborg | Cuxhoben | Deefholt | Demost | Emden | Emsland | Freesland | Gifhorn | Goslär | Göttingen | Hameln-Purmunt | Hannober | Heidkreis | Helmstidde | Hilmessen | Holsminne | Horborg | Leer | Lüchow-Dannenbarg | Lümborg | Nienborg | Northeim | Ollnborg (Land) | Ollnborg (Stadt) | Oosterholt | Ossenbrügge (Land) | Ossenbrügge (Stadt) | Ostroe | Paane | Rodenborg (Wümm) | Schaumborg | Soltgitter | Stood | Ülzen | Vechte | Veern | Wersermasch | Willemshoben | Wittmund | Wulfenbüttel | Wulfsborg
En Grundzentrum is en zentralen Oort von de ünnerste Ebene na dat System von de Zentralen Öörd in de Ruumplaneree un Weertschopsgeografie. En Grundzentrum is en Oort, in den de Lüüd Saken doon oder kriegen köönt, de se meist jeden Dag bruken doot. Dat sünd to’n Bispeel so Saken as Grund- un Hauptschool Sportanlagen Dokters Arbeidsplätz Gemeenverwaltung Post Bank Aftheek Geschäften (to’n Bispeel Supermarkt, Tanksteed) En Grundzentrum övernimmt disse Opgaven faken ok för en Reeg lüttjere Öörd ümto. För Woren un Deensten, de de Lüüd blots denn un wenn maal bruken doot oder de nich överall anbaden warrn köönt, sünd de Middelzentren dor. För allens annere, wat noch seltener bruukt warrt, sünd de Böverzentren dor. De Begrepen Grundzentrum, Middelzentrum un Böverzentrum warrt vör allen in Düütschland in de Verwaltung bruukt. De rechtliche Rahmen is normalerwies op de Ebene von de Bundslänner fastleggt. De Grundzentren warrt in de Regionalen Ruumordnungsprogramme fastsett. Christaller sien Theorie von de Zentralen Öörd (PDF, 1,06 MB; hoochdüütsch) Verordnung über das Landes-Raumordnungsprogramm Niedersachsen
En Middelzentrum is en zentralen Oort von de middelste Ebene na dat System von de Zentralen Öörd in de Ruumplaneree un Weertschopsgeografie. En Grundzentrum is en Oort, in den de Lüüd Saken doon oder kriegen köönt, de se meist jeden Dag bruken doot. En Middelzentrum büddt Saken an, de över disse Saken rutgaht, de de Lüüd blots denn un wenn bruukt oder blots welk Lüüd bruken doot. Dat sünd to’n Bispeel so Saken as Spezialdokters Koophüüs Kino Krankenhuus Notar, Avkaten, Stüürberaders Swemmbad weiterführende School, Beroopsschool En Middelzentrum övernimmt disse Opgaven faken ok för en Reeg lüttjere Öörd un Grundzentren ümto. För allens annere, wat noch seltener bruukt warrt, sünd de Böverzentren dor. De Begrepen Grundzentrum, Middelzentrum un Böverzentrum warrt vör allen in Düütschland in de Verwaltung bruukt. De rechtliche Rahmen is normalerwies op de Ebene von de Bundslänner fastleggt. De Middelzentren warrt in dat Lands-Ruumordnungsprogramm fastsett. Översicht över de Öörd: List von de Över- un Middelzentren in Neddersassen Christaller sien Theorie von de Zentralen Öörd (PDF, 1,06 MB; hoochdüütsch) Verordnung über das Landes-Raumordnungsprogramm Niedersachsen
En Böverzentrum is en zentralen Oort von de böverste Ebene na dat System von de Zentralen Öörd in de Ruumplaneree un Weertschopsgeografie. En Grundzentrum is en Oort, in den de Lüüd Saken doon oder kriegen köönt, de se meist jeden Dag bruken doot. En Middelzentrum büddt Saken an, de över disse Saken rutgaht, de de Lüüd blots denn un wenn bruukt oder blots welk Lüüd bruken doot. En Böverzentrum büddt Saken an, de temlich speziell sünd un blots roor oder von wenig Lüüd bruukt warrt. Dat sünd to’n Bispeel so Saken as Ladens för spezielle Saken Spezialkrankenhüüs Theaters grote Museums Hoogscholen högere Behörden En Böverzentrum övernimmt disse Opgaven ok för en Reeg lüttjere Öörd, Grundzentren un Middelzentren ümto. De Begrepen Grundzentrum, Middelzentrum un Böverzentrum warrt vör allen in Düütschland in de Verwaltung bruukt. De rechtliche Rahmen is normalerwies op de Ebene von de Bundslänner fastleggt. → Hööftartikel: List von de Över- un Middelzentren in Neddersassen De Böverzentren warrt in dat Lands-Ruumordnungsprogramm fastsett. Dat sünd: Celle, Göttingen, Hannover, Hilmssen, Lümborg, Ollnborg, Ossenbrügge, Soltgitter–Bruunswiek–Wulfsborg (de sik ergänzen doot) un Willemshaven. Middelzentren mit Deelfunkschoon von en Böverzentrum: Demost, Emden, Hameln, Langenhogen, Lingen un Noordhorn. Von Sleswig-Holsteen sünd dat Flensborg, Kiel, Lübeck un Niemünster.
De Gösch weer fröher en Beek in’n Oosten von’n Landkreis Cuxhoben in Neddersassen, de von rechts rin’e Medem flütt. Vondaag besteiht de Gösch dör Waterboarbeiden blots noch in Resten. Ehren Born hett de Gösch in Loomst. Dor heet vondaag ok en Straat An de Gösch. De Beek flütt toeerst en lütt Enn na Süüdwesten un dreiht denn op Westen un Noordwesten. De Beek heet hier bi’n Oort Hoorn ok Hoornbeek. He flütt twüschen Maurismaur un Stinst langs un denn parallel to Ooldbachenbrook. Dor is de ole Loop von de Gösch ünnerbraken von’n Haadler Kanaal. Twüschen Steenau un Godshem dreiht de Beek na Noorden un lett Mislag an dat linke Över liggen. De Beek flütt nu in’n Oosten von Helmworth langs un münnt in’n Noorden von dissen Oort in de Medem. Koordinaten:53° 45′ N, 8° 55′ O
Donn Cambern (* 9. Oktober 1929 in Los Angeles; † 18. Januar 2023) weer en US-amerikaanschen Filmeditor. Cambern hett sien Loopbahn bi’n Film as Music Editor, also as Toontechniker, de för’t snieden, tosamensetten un infögen vun de Musik in en Film tostännig is. Disse Opgaav hett he för allen för de Walt Disney Company wohrnahmen. Bekannt worrn is Cambern dör sien Arbeit as Editor bi den Film Easy Rider. He weer lange Tiet Vörsitter vun de Editors Guild un is siet 2002 Member of the Board of Governors of the Academy of Motion Picture Arts & Sciences (Editors Branch). Butendem gifft he Ünnerricht an’t AFI – American Film Institute Los Angeles un an de ifs – internatschonale filmschool köln. För sien Filmarbeiten weer Cambern bit hüüt (September 2014) söss mol för Filmpriesen vörslahn, dorünner 1985 ok eenmol för den Oscar in de Kategorie Best Snitt för den Film Romancing the Stone. Uttekent worrn is Cambern aver eerst eenmol, neemlich 2004 vun de American Cinema Editors mit den ACE Career Achievement Award för sien Levenswark. Donn Cambern in de Internet Movie Database (engelsch) Normdaten: GND: 1281736929 (OGND, AKS) | LCCN: no92026509 | VIAF: 78346797 | Wikipedia-Personensöök
Gösch betekent Gösch, Beek in’n Landkreis Cuxhoben, de in de Medem flütt, Gösch, de Boogflagg an Scheep, Gösch, de bövere Eck von en Flagg an’t Mastenn, Gösch, en Afteken in de Form von en Kulörband an de Mütz von Studentenverbindungen. Gösch is de Familiennaam von Sera Gösch (* 1985), törksch-öösterrieksche Opernsängerin. Kiek ok bi: Goesch. Disse Siet is över en mehrdüdigen Begreep un vertellt, wat disse Begreep allens bedüden kann. Disse Siet is sotoseggen en „Gavelsiet“, de Weg gavelt sik hier un du kannst di een Siet utsöken, üm mehr över dissen Begreep to lesen.
De Möh weer fröher en Beek in’n Landkreis Cuxhoben in Neddersassen, de bi Steenau in de Au flütt. Vondaag besteiht de Möh dör Waterboarbeiden blots noch in Resten. De Möh fangt bi Maurismaur an. De Beek billt sik ut de Moorau, de ehren Born bi Langenmoor hett. De Möh flütt na Noordwesten twüschen Ankloh un Neebachenbrook langs. Bi Möhdiek un dat Süderenn von Steenau is de ole Loop von de Möh ünnerbraken dör den Haadler Kanaal. Op de annere Sied von’n Haadler Kanaal liggt noch en Enn von üm un bi twee Kilometer, dat to de Möh tohöört hett. Dat is vondaag blots noch en Graven, de in den olen Loop von de Au münnt. Michael Bergemann: Gesamtliste der Fließgewässer im Elbeeinzugsgebiet. 2012 Koordinaten:53° 40′ N, 8° 53′ O
De Baitul-Karim-Moschee is en lüttje Moschee in Stood, de de Ahmadiyya-Muslim-Gemeenschop tohöört. Se liggt in de Straat An’n Bullenhoff 5 bi dat Oollanner Veerdel. De Ahmadiyya-Muslim-Gemeenschop hett in Stood üm un bi 70 Liddmaten. Baitul-Karim bedüüdt Huus von’n Eddelen. De Grundsteen för de Moschee is an’n 29. März 2008 leggt worrn un an’n 15. August 2008 hett se denn al apenmaakt. Dat Grundstück is 840 m² groot un de Beedruum 62 m². Dat Minarett reckt teihn Meter hoog. De Baitul-Karim-Moschee weer de 18. Moschee, de de Ahmadiyya-Muslim-Gemeenschop in Düütschland grünnt hett un is Deel von jemehr 100-Moscheen-Plaan. Dat weer de eerste Moschee in’n Landkreis Stood, de glieks von Anfang an as Moschee boot worrn is. http://www.ndr.de/ndrkultur/sendungen/freitagsforum/freitagsforum153.html Websteed von de Moschee (hoochdüütsch) Koordinaten:53° 36′ N, 9° 29′ O
De Fatih-Moschee (Veröverer-Moschee, na den Veröverer von Konstantinopel Mehmed II.) is en Moschee in’n Bremerhobener Stadtdeel Geestendörp. Se liggt in de Georg-Seebeck-Straat 2. De Grundsteen is an’n 15. April 2011 leggt worrn, trech warrn schall se 2015. De Moschee schall üm un bi 1000 m² groot warrn. Se kriggt en Kuppel un en 20 Meter hoog Minarett. De Bo schall üm un bi 1 Million Euro kösten. Koordinaten:53° 32′ N, 8° 35′ O
De Bundsstraat 440 (kort: B 440) is en Bundsstraat in Neddersassen. Se geiht von de Kreisstadt Rodenborg na Dörpmark bi Fambossel. De Straat geiht trügg op en ole Heerstraat ut de Tied von Napoléon Bonaparte. Twüschen Visselhöövd un Dörpmark is de Straat in de Johren 1875/1876 utboot worrn. De Straat fangt an de Bundsstraat 215 an, geiht dör dat Möhlenveerdel“ von Rodenborg, vörbi an Bootel un na rund 20 Kilometer dör de Binnenstadt von Visselhöövd. Denn geiht dat dör dat Daal von de Bomlitz in’n Noorden von dat Dörp Bomlitz. In Dörpmark krüüzt se de Landsstraat 163, över de Böhm röver un ennt en beten in’n Süüdoosten von Dörpmark an de Autobahn 7. Bundsstraat 440. Mehr Biller, Videos oder Audiodateien to’t Thema gifft dat bi Wikimedia Commons.
Dat Amtsgericht Snevern weer en Amtsgericht in dat Königriek Hannover. Dat harr sien Seet in Snevern. Dat Amtsgericht Snevern weer dat Obergericht Celle överornt. Mit dat hannöversche Gerichtsverfatensgesett von’n 8. November 1850, dat an’n 1. Oktober 1852 in Kraft gahn is, sünd Verwaltung un Justiz kumplett trennt worrn un de Amtsgerichten sünd as ünnerst Gerichten inricht worrn. Dat Amtsgericht Snevern is dor denn blangen dat Amt Snevern nee schapen worrn. De Grenzen von Amt un Amtsgerichtsbezirk weren desülven. Dat Amtsgericht Snevern is 1859 al wedder oplööst worrn, as dat Amt Snevern Deel von dat Amt Soltau worrn is. Von 1859 af an weer dat Amtsgericht Soltau för den Gerichtsbezirk von dat Amtsgericht Snevern mit tostännig. ~1858: Johann Christian Friedrich Kroseberg List von de Amtsgerichten in dat Königriek Hannover Amtsgerichten in’n Obergerichtsbezirk Veern (1852–1879) Achem | Blomendal | Dorum (siet 1859) | Hagen (siet 1859) | Leendaal | Leessem (bet 1859) | Leh (siet 1859) | Oosterholt | Otterbarg (bet 1859) | Rodenborg | Snevern (bet 1859) | Veern | Zeven (bet 1859)
Dat Amtsgericht Himmelpoorten weer en Amtsgericht in dat Königriek Hannover. Dat harr sien Seet in Himmelpoorten. Dat Amtsgericht Himmelpoorten weer dat Obergericht Stood överornt. Mit dat hannöversche Gerichtsverfatensgesett von’n 8. November 1850, dat an’n 1. Oktober 1852 in Kraft gahn is, sünd Verwaltung un Justiz kumplett trennt worrn un de Amtsgerichten sünd as ünnerst Gerichten inricht worrn. Dat Amtsgericht Himmelpoorten is dor denn blangen dat Amt Himmelpoorten nee schapen worrn. De Grenzen von Amt un Amtsgerichtsbezirk weren desülven. Dat Amtsgericht Himmelpoorten is 1859 oplööst worrn. Dat Amt Himmelpoorten hett 1859 sien Rebeden an dat linke Över von de Oost an dat Amt Oosten afgeven. För disse Rebeden weer denn dat Amtsgericht Oosten tostännig. För den Rest von dat Amt Himmelpoorten, de egenstännig bleven is, weer nu dat Amtsgericht Stood mit tostännig. ~1858: Wilhelm Burghard von der Decken List von de Amtsgerichten in dat Königriek Hannover Amtsgerichten in’n Obergerichtsbezirk Stood (1852–1879) Bremervöör | Freeborg | Harsfeld (bet 1859) | Himmelpoorten | Buxthu | Jörk | Neehuus | Oosten | Oterndörp (siet 1859) | Stood | Bützfleet (bet 1859) | Wischhoben (bet 1859) | Zeven (siet 1859)
Dat Amtsgericht Beverst weer en Amtsgericht in dat Königriek Hannover. Dat harr sien Seet in Beverst. Dat Amtsgericht Beverst weer dat Obergericht Leh överornt. Mit dat hannöversche Gerichtsverfatensgesett von’n 8. November 1850, dat an’n 1. Oktober 1852 in Kraft gahn is, sünd Verwaltung un Justiz kumplett trennt worrn un de Amtsgerichten sünd as ünnerst Gerichten inricht worrn. Dat Amtsgericht Beverst is dor denn blangen dat Amt Beverst nee schapen worrn. De Grenzen von Amt un Amtsgerichtsbezirk weren desülven. Dat Amtsgericht Beverst is 1859 jüstso as dat Amt Beverst oplööst worrn. De Gemenen Steern, Paddewisch, Ollendörp, Giehl, Giehlermöhlen un Giehlermoor sünd Deel von’n Bezirk von dat Amtsgericht Oosterholt worrn, de Kaspels Lox, Bexhöv, Oolluunbarg un Beverst un de Gemeen Apeler Deel von’n Bezirk von dat Amtsgericht Leh un de Kaspels Karkwist un Kuhs (utbenahmen de Gemeen Giehl mit Giehlermöhlen un Giehlermoor) Deel von’n Bezirk von dat Amtsgericht Bremervöör (in’n Bezirk von dat Obergericht Stood). ~1853: Anselm Haber ~1856: Amtsgerichtsassesser Ludwig Wilhelm Friedrich Erck List von de Amtsgerichten in dat Königriek Hannover Amtsgerichten in’n Obergerichtsbezirk Leh (1852–1859) Beers | Beverst | Dorum | Hagen | Leh | Oterndörp
En Blend is en Whisky, de ut verschedene enkelte Whiskys tosamenmischt worrn is. Man seggt dorto ok Versnitt. As Grundlaag för en Blend warrt faken en Grain-Whisky – dat is en Whisky de jümmerto ut verschedene Koornsorten destilleert warrt – bruukt, to den bit to föfftig annere Whiskysorten bimischt warrt. Op disse Oort un Wies kann de Masterblender dorför sorgen, dat de Smack un de Gööd jümmer gliek blievt. Na’t Mischen warrt de Blend noch en Tiet lang in en Fatt inlagert, dat sik de ünnerscheedlichen Whiskys mit’nanner verbinnen künnt. En Blend schall jümmer in de glieke Oort vun Fatten lagert warrn, üm dat Aroma langsom to övernehmen. In Schottland warrt dree Orden vun Blends ünnerscheedt: Blended Malts (ok Pure Malts) sünd Whiskys, de blots ut Single-Malt-Whiskys vun verschedene Brennereen versneden warrt. Fröher weer dorför ok de Beteken Vatted Malt begäng. To de bekannten Blended Malts tell to’n Bispeel de Johnnie Walker Green Label, de aver siet 2012 nich mehr produzeert warrt. Blended Grains sünd Whiskys, de alleen ut Grain-Whiskys ut verschedene Brennereen versneden warrt. In’n Gegensatz to de Blended Whiskys warrt dor keen Single-Malt-Whisky bigeven. Begäng weer ok de Beteken Vatted Grain. De eenzige Whisky vun disse Sort is
De Slacht bi Kloosterholt an’n 23. Mai 1568 worr gemeen as de Anfung vun’n Achtigjahrigen Oorlog sehn. De Slacht funn bi’t Dörp Kloosterholt (Heiligerlee) bi Winschoot in de Provinz Grunneng statt. Staatsgesinnte: 3900 Mann Infanterie un 200 Mann Kavallerie, dörch den Grafen Lodewiek van Nassau un den Graaf Adolf van Nassau föhrt. Königsgesinnte: 3200 Mann Infanterie un 20 Peerdrüter, dörch Johan de Ligne, Graaf van Armbaarge föhrt. Willem van Oranje harr tögert, de Nedderlannen to helpen. Noch 1567, in de Tiet vun de Slacht bi Oosterwele, hinderde he van Antwarp de protestantsche Armee to helpen. Man sien egene Behanneln kombineerd mit däägliche Versöken to helpen, ännerde sien Menen. He beed verschedene düütsche Fürsten üm Hülp, wat dat Geld angebelangte un köff Sülver, Smuck, Teppichen un annert fürstelke Saken. Hai vun Coqueville, en Junker uut de Nörmandie, maak Anstalten, mit söben oder achthunnert Mann ut Frankriek en Infall in Artais (Artois) un Hainego (Hainaut) to doon. De Graaf vun Hoogstraten sull langs de grote Strööm na Gelderlaand trecken. Sien Broder Graaf Ludwiek vun Nassau sull in Freesland un de Provinz Grunneng en Angreep doon. He sälvst sull in Broabant opkrüzt ween, wann he hörde, dat Alvas Heer över disse dree Infäll
Freeherr Cord Plato von Schloen, genannt Gehle (verfranscht ok von Chalon, genannt Gehle; * 1661; † Mai 1723) weer en hannöverschen Verwaltungsbeamten. He weer von 1715 bet 1716 tohoop mit Albrecht Andreas Ramdohr kommissarsch Vörsitter von de Regerung in de Hertogdömer Bremen un Veern, nadem dat Königriek Hannover an’n 15. Oktober 1715 de Hertogdömer von Däänmark övernahmen harr. De Regerung seet in Stood. 1716 güng he trügg na Hannover un Johann Friedrich von Staffhorst hett sien Opgaven in Stood övernahmen. He weer in Hannover Gehemen Kamerraad un Bodirekter. Von Schloen weer Besitter von dat Good Dörpel. He weer verheiraadt mit Johanna Theodora von dem Brincken (1668-1734). De beiden hebbt de Dochter Dorothea Maria Justina (19. März 1694-5.November 1770) hatt.
Albrecht Andreas Ramdohr (* 3. Oktober oder 5. Dezember 1649 in Bruunswiek; † 6. März 1730 in Stood) weer en hannöverschen Verwaltungsbeamten. Ramdohr is 1649 as Söhn von Dorothea, borene Schulte (1629-1674), un Andreas Ramdohr (1613-1656) ut dat Adelsgeslecht Ramdohr in Bruunswiek boren. He is 1716 neet adelt worrn un hett denn von Ramdohr heten. He weer Kamerraad in Celle un Hoffgerichtsassesser. He weer von 1715 bet 1716 tohoop mit Cord Plato von Schloen, gen. Gehle, kommissarsch Vörsitter von de Regerung in de Hertogdömer Bremen un Veern, nadem dat Königriek Hannover an’n 15. Oktober 1715 de Hertogdömer von Däänmark övernahmen harr. De Regerung seet in Stood. Verbunnen mit dit Amt is he Gehemen Kamerraad worrn. An’n 7. November 1724 hett he dat Amt wedder afgeven. Ramdohr hett an’n 19. April 1677 in Frankfort an de Oder Maria Theodora Heinsius (1658-1689) freet. De beiden hebbt de Söhns Melchior Albrecht (1678-1727) un Johann Andreas (1680-1732) hatt. In twete Eh hett he in Celle Sara Backmeisters (15. März 1670-1744) freet. Mit ehr harr he de Kinner Christian Ludwig (1691-4. August 1731), Georg Wilhelm (30. Juni 1693-1722), Friederich August (* 6. Oktober 1695), Sara Dorothea (* 26. Februar 1697), Gottlieb Christian (13. Oktober 1700-1773),
In de Mathematik is en Primtall 'n Tall, de bloots twee natürliche Delers hett: 1 un sik sülvst. En natürliche Tall grötter as 1, de keen Primtall is, heet tosamensett Tall. Primtallen sünd fundamental in de Tallentheorie. De List vun de Primtallen fangt an mit 2, 3, 5, 7, 11, 13, 17, 19, 23, 29, 31, 37, 41, 43, 47, 53, 59, 61, 67, 71, 73, 79, 83, 89, 97, 101, 103, 107, 109, 113, ... De olen Greken hebbt sik al för Primtallen interesseert un hebbt ok al 'n poor vun jümehr Egenschoppen rutfunnen. Över de Johrhunnerten weern de Minschen jümmers vun disse Tallen faszineert, aver noch vundaag sünd de Antwoorden op vele Fragen över de Primtallen nich klor. Dat gifft unendlich vele Primtallen. De greeksche Mathematiker Euklid hett in sien Elementen (Book IX, Propositschoon 20) al den Bewies opschreven. Mehr as 2000 Johren harrn de Primtallen keen weertschoplichen Weert hebbt. Dat hett sik mit den elektroonschen Reekner ännert. Dor warrt disse Tallen för de Kryptographie bruukt. Mirptall
Dat Amtsgericht Otterbarg weer en Amtsgericht in dat Königriek Hannover. Dat harr sien Seet in Otterbarg. Dat Amtsgericht Otterbarg weer dat Obergericht Veern överornt. Mit dat hannöversche Gerichtsverfatensgesett von’n 8. November 1850, dat an’n 1. Oktober 1852 in Kraft gahn is, sünd Verwaltung un Justiz kumplett trennt worrn un de Amtsgerichten sünd as ünnerst Gerichten inricht worrn. Dat Amtsgericht Otterbarg is dor denn blangen dat Amt Otterbarg nee schapen worrn. De Grenzen von Amt un Amtsgerichtsbezirk weren desülven. Dat Amtsgericht Otterbarg is 1859 jüstso as dat Amt Otterbarg oplööst worrn. De Gemeen Hu’e un dat Kaspel Otterst sünd Deel von’n Bezirk von dat Amtsgericht Achem worrn, dat Kaspel Söttmer Deel von’n Bezirk von dat Amtsgericht Rodenborg un de Kaspels Karktimk un Wilst un de Gemeen Narbn Deel von’n Bezirk von dat Amtsgericht Zeven (in’n Bezirk von dat Obergericht Stood). List von de Amtsgerichten in dat Königriek Hannover Amtsgerichten in’n Obergerichtsbezirk Veern (1852–1879) Achem | Blomendal | Dorum (siet 1859) | Hagen (siet 1859) | Leendaal | Leessem (bet 1859) | Leh (siet 1859) | Oosterholt | Otterbarg (bet 1859) | Rodenborg | Snevern (bet 1859) | Veern | Zeven (bet 1859)